У намери да избије на Азовско и Црно море, руски цар Петар Велики (1682-1725) настојао је да ступи у савез са Лигом. Зато је 1695. године послао у Беч Козму Нефимонова са задатком да закључи трогодишњи савез са Аустријом. То је учињено 1697. године. По Арсенијевој жељи, Нефимонов је известио Петра Великог о аустријским насиљима после велике сеобе. Нагласио је да му је патријарх учинио корисне услуге и помогао му да сазна многе податке који су важни за руску ствар. Половином маја 1696. године, руски посланик је замолио аустријског цара да заштити Србе од језуита. Еуген Савојски је 11. септембра 1697. године страховито поразио Турке код Сенте. Поражени султан једва је избегао погибију. Погинуо је велики везир. Битка код Сенте одлучио одлучила је судбину рата. Аустријска и српска војска опљачкале су и спалиле Сарајево. Из Босне је избегло 20.000 Срба, највише после велике сеобе.